# Digital signage

### Z Wikipédie

Digital signage (doslova približne "umiestnenie digitálnych (reklamných) značiek") alebo digital signage system (skr. DSS) sú informácie alebo reklama v elektronickej (a podobnej) podobe - najmä elektronický plagát, predajný poradca v obchode, projekcia na veľkej obrazovke či digitálny štítok na dverách - spravidla na staniciach, letiskách, v hoteloch, nákupných strediskách, obchodoch alebo v business TV. Uplatňuje sa najmä v reklame, ale patria sem napríklad aj informačné tabule na stanici.

Vyuzitie technologie "Digital Signage"

## [úprava] Technológia Digital Signage v reklame

Systémy digital signage predstavujú aktívne a dynamické POS (Point of Purchase) a POI (Point of Information) riešenia pre maloobchodné a nielen maloobchodné siete. Ich cieľom je zamerať reklamu na konkrétne zákaznícke skupiny, v určitom čase na vopred špecifikované miesto. Umožňuje okamžite reagovať na aktuálne potreby klientov a synchronizovať priamy predaj s aktuálne bežiacimi kampaňami.

### [úprava] Prínos sietí digital signage

- Zvyšujú hodnotu a efektívnosť komunikácie so zákazníkmi, návštevníkmi, zamestnancami (možnosť interaktívnych školení predajcov na aktuálne bežiace kampane)
- Zvyšujú predajnosť prezentovaných produktov o desiatky percent (od 5%-50%) nakoľko zákazníkov oslovujú priamo v mieste formovania „nákupných“ rozhodnutí
- Zlepšujú informovanosť a orientáciu na verejných, predajných miestach o značke / značkách a produkte / produktoch
- Vytvárajú nové zdroje výnosov – nakoľko sa jedná o dynamické a aktualizovateľné médium, je možné systém digital signage využiť nielen ako informačné médium, ale aj ako nové reklamné médium – nové zdroje výnosov teda predstavujú zdroje generované z predaja reklamného priestoru (jedna stanica, jedna zóna staníc, celý systém – počet rotácií = počet videní)
- Výrazne znižujú prevádzkové a marketingové náklady
- Vytvárajú konzistentný korporátny „imidž“ spoločnosti
- Obsah prezentovaný prostredníctvom digital signage sietí si zachováva konštantnú úroveň kvality prezentovaných materiálov, čo sa javí ako problém pri konvenčných POS aplikáciách
- Znižujú náklady na „spustenie“ novej reklamnej kampane – inými slovami povedané, znižujú náklady vďaka jednoduchej „logistike“ obsahu smerom ku koncovým zariadeniam, eliminujú náklady na produkciu a uvedenie kampane do života – všetko sa deje na úrovni digitálnych elektronických dát – znižujú nároky z hľadiska konvenčného technologicko – produkčného postupu – tlač je nahradená digitálnym výstupom vo forme obrazu na zobrazovacom zariadení (TV, monitor, projektor, LED stena, atď.)
- Umožňujú realizovať „taktický marketing“ – interaktivita a centrálna správa systému umožňujú skrátenie časov potrebných na uvedenie marketingovej kampane do života a zároveň dosahujú rýchlejšiu a relevantnejšiu spätnú väzbu zo strany zákazníka vzhľadom k faktu že zo zákazníkom komunikujú na najdôležitejšom mieste – mieste kde sa tvoria nákupné rozhodnutia, alebo kde sa formuje budúci postoj k značke

Princíp jej fungovania je založený na intuitívnej a logickej distribúcii obsahu z centrálne ovládaného miesta – servera. Sieť umožňuje aktualizovať jednotlivé prehrávače v sieti, umožňuje aktualizovať skupiny prehrávačov, pričom priradenie prehrávačov do skupín sa realizuje na základe kategórií (príklad: predajná sieť TESCO – jeden spôsob zónovania prehrávačov je na základe teritoriálnej príslušnosti – mesto, druhé zónovanie prehrávačov je spravené na základe jeho umiestnenia – predaj športových potrieb, elektronika…).

Jednotlivé stanice možno aktualizovať priamo cez internetové rozhranie (Internet Explorer, Mozilla Firefox…) z ľubovolného miesta, prípadne centrálne priamo z administrátorského počítača celej siete.

## [úprava] DDS systém „NAVAHO MediaCAT“

NAVAHO MediaCAT je výkonný digital signage systém určený na správu, distribúciu a prehrávanie obsahu po sieti bez obmedzenia počtu koncových staníc - prehrávačov. Systém je postavený na operačnom systéme LINUX, čo z neho robí absolútne bezpečné riešenie pre akúkoľvek aplikáciu a zároveň je dostatočne flexibilný na to aby zvládol aj tie najzložitejšie úlohy.

Systém NAVAHO MediaCAT je založený na centrálnej administrácii siete, avšak umožňuje aj priamu správu jednotlivých prehrávačov, alebo skupín prehrávačov. Je ideálnym riešením pre malé inštalácie o veľkosti do 5-tich predajní ako aj veľké projekty s tisíckami koncových prehrávačov.

Na distribúciu obsahu využíva systém NAVAHO MediaCAT digitálne dátové siete – DSL, aDSL, LAN, WAN, EDGE, GPRS, satelitné pripojenie… Práve flexibilita v oblasti konektivity umožňuje častokrát využiť existujúcu infraštruktúru spoločnosti pre potreby Digital Signage siete s minimálnymi úpravami v konfigurácii nastavení.

Vyuzitie technologie "Digital Signage"

Ako zobrazovacie médium je možné použiť akúkoľvek dostupnú technológiu, pri výbere Vám samozrejme radi pomôžeme:

LCD Plasma Projektor CRT LED steny bezrámové obrazovky – LCD, PLASMA Špeciálne technológie: TOUCHSCREEN riešenia (dotykové obrazovky, dotykové fólie…) Špeciálne technológie: THROUGHGLASS (premietanie obsahu na akomkoľvek povrchu – výklad, zem, stena, stôl…)

### [úprava] Podporované „media“ formáty:

#### [úprava] Video

MPEG-1, MPEG-2, MPEG 4 (DiVX), WMV 7, 8 ,Quicktime, Realplayer 1, 2, Digital TV (DVB-T)

#### [úprava] Audio

MP3, AC3, WAV, PCM, Real, WMA

#### [úprava] Obrázky / Foto

JPEG, GIF, PNG, TIFF, BMP, RGB

#### [úprava] Web

HTML 4, CSS 2.0, Javascript, FLASH, Embedded videos

## [úprava] Centralizovaná správa obsahu a manažment siete

Kľúčovými funkciami pri riešeniach digital signage sú práve možnosť centrálnej správy obsahu a zároveň centrálnej správy a administrácie siete digital signage. Prehrávaný obsah je definovaný v tzv. playlistoch, ktorých tvorba je realizovaná genericky pre celú sieť, jej jednotlivé fragmenty – časti, alebo pre konkrétne individuálne digital signage prehrávače (napr. situácia kedy máme na jednom mieste viacero prehrávačov a samozrejme viacero displejov – v takomto prípade je nutné prejsť k štrukturalizácii obsahu, a správneho zladenia predajných miest s digital signage obsahom).

Vytváranie playlistov je vecou centrálnej jednotky systému – digital signage serveru, alebo konkrétneho koncového zariadenia – prehrávača. Playlist je v podstate programová skladba siete digital signage. Výhodou centrálneho riadenia a prístupu k riadiacej jednotke cez internetové rozhranie umožňuje klientom veľmi flexibilne reagovať na požiadavky klientov a aktualizovať práve prehrávaný obsah priamo zo svojho pracoviska v kancelárii.

Vyuzitie technologie "Digital Signage"

Server digital signage predstavuje zároveň administračné rozhranie, ktoré umožňuje správu siete digital signage siete – t.j. kontrola stavu jednotlivých prehrávačov, kontrola úspešnosti aktualizácií, časovanie aktualizácií, ovládanie jednotlivých prehrávačov, štatistické výstupy a samozrejme vyššie spomenutú správu „playlistov“.

Veľkou výhodou DSS riešenia NAVAHO MediaCAT je špeciálne vyvinutá technológia na distribúciu dát – reflector technology. Koncepčne sa odráža od myšlienky čo najmenej zaťažiť vnútornú/digitálnu sieť, ktorá sa využíva na aktualizáciu Digital Signage prehrávačov. Pri aktualizácii sa centrálna riadiaca jednotka MediaCAT Digital Signage Server pripája na jednotlivé zóny a vyberá z každej zóny jeden MediaCAT prehrávač – od ktorého dostáva najrýchlejšie odozvu. Tento prehrávač je v pozícii tzv. „reflector“ – prehrávač, ktorý ďalej aktualizuje ďalšie prehrávače vo svojej zóne, ale už v rámci internej siete – LAN.

Celá komunikácia prebieha v rámci jedného portu, ktorý je otvorený na prehrávačoch, ako aj na centrálnej riadiacej jednotke – serveri, a je samozrejme kryptovaná a zabezpečená proti útokom a prístupom z vonku.

Zdroj: "http://sk.wikipedia.org../../../d/i/g/Digital_signage.html"

Kategórie: Marketing | Informatika

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Dansk
- Deutsch
- English
- Italiano
- 日本語